**ԱՆԱՊԱՏԱՑՈՒՄ**

Անապատացման դեմ պայքարը հանդիսանում է գլոբալ էկոլոգիական խնդիր Երկիր մոլորակի համար:

Ավելի քան 6.1 միլիարդ հա, Երկրագնդի ցամաքային տարածքների մոտ 40%-ը, հանդիսանում են <<չորային>> հողեր: Դրանցից մոտ 900 միլիոն հա կազմում են հիպեր արիդ անապատներ, կամ գերչորային հողեր: Մնացածը՝ 5.2 միլիարդ հա հանդիսանում են չոր (50մմ), կիսաչոր (200մմ) և չոր սուբհումիդ (400մմ) հողեր, որոնց մի մասը դարձել է անապատ՝ մարդու գործունեության հետևանքով: Այդ հողերի վրա ապրում է երկրագնդի բնակչության ավելի քան մեկ հինգերորդը:

1992թ. Ռիո-դե-Ժանեյրոյում կայացավ ՄԱԿ-ի շրջակա միջավայրի և զարգացման գագաթաժողովը, որտեղ միջազգային հանրությունը եկավ ընդհանուր եզրակացության, որ անհրաժեշտ է ընդունել ևս մեկ կոնվենցիա կապված հողերի պահպանության հետ:

1993թ. Հայաստանի Հանրապետությունը՝ ի դեմս ՀՀ բնապահպանության նախարարության, մասնակցել է <<Անապատացման դեմ պայքարի>> Կոնվենցիայի մշակման միջկառավարական կոմիտեի աշխատանքներին:

1994թ. հունիսի 17-ին <<Անապատացման դեմ պայքարի>> Կոնվենցիայի մշակման միջկառավարական կոմիտեն համաձայնեցրեց Կոնվենցիայի տեքստը:

Հետագայում հունիսի 17-ը Միավորված Ազգերի կազմակերպության կողմից հռչակվեց որպես անապատացման և երաշտի դեմ պայքարի միջազգային օր: Այն նպատակ է հետապնդում բարձրացնելու իրազեկությունը անապատացման և երաշտի սպառնալիքների նկատմամբ:

**Լրիվ անվանումն է՝ <<Միավորված Ազգերի Կազմակերպության <<Անապատացման դեմ պայքարի կոնվենցիա այն երկրներում, որոնք ենթարկվում են լուրջ երաշտի և/կամ անապատացման, հատկապես Աֆրիկայում>> (UN CCD):**

1994թ. հոկտեմբերի 14-ից 15-ը Փարիզում տեղի ունեցավ ՄԱԿ-ի <<Անապատացման դեմ պայքարի>> Կոնվենցիայի ստորագրումը մի շարք երկրների, այդ թվում նաև Հայաստանի կողմից:

Կոնվենցիան վավերացվեց Ազգային Ժողովի կողմից 1997թ. հուլիսի 6-ին:

 02.03.1998թ. ՀՀ կառավարության <<ՄԱԿ-ի <<Անապատացման դեմ պայքարի>> կոնվենցիայով Հայաստանի Հանրապետության ստանձնած պարտավորությունների կատարում ապահովելու մասին>> N124 որոշմամբ ՀՀ բնապահպանության նախարարությունը ճանաչվել է որպես պատասխանատու կատարող:

ՄԱԿ-ի <<Անապատացման դեմ պայքարի>> Կոնվենցիան հանդիսանում է լուրջ նվաճում միջազգային հանրության կողմից: Այն իրենից ներկայացնում **է նորարական փաստաթուղթ,** որը **շրջակա միջավայրի պահպանության** **միջազգային իրավունքում** նոր ձեռքբերում է և միակն է, որ ուշադրությունն ուղղված է հողերի դեգրադացիայի հարցերին:

ԸստՄԱԿ-ի <<Անապատացման դեմ պայքարի>> Կոնվենցիայի տեքստի <<**անապատացում>>** նշանակում է հողերի **դեգրադացիա** տարբեր գործոնների ներքո, ներառյալ կլիմայի փոփոխությունը և մարդու գործունեությունը չոր, կիսաչոր և չոր սուբհումիդ շրջաններում: Իսկ <<հողերի դեգրադացիա>>՝ նշանակում է հողերի **կենսաբանական և տնտեսական արտադրողականության** նվազեցում կամ կորուստ:

Կոնվենցիայի գլոբալ **նպատակն է** (բոլոր մակարդակներում արդյունավետ միջոցների ընդունման ճանապարհով) **անապատացման** դեմ պայքարը և **երաշտի** հետևանքների մեղմացումը: Այդ **նպատակին հասնելու համար** վնասվող շրջաններում անհրաժեշտ է երկարաժամկետ համալիր ռազմավարություն` միաժամանակ ուղղված հողի արտադրողականության բարձրացմանը, հողային և ջրային ռեսուրսների վերականգնմանը, պահպանությանը և կայուն օգտագործմանը հատկապես համայնքների կենսամակարդակի բարձրացման նպատակով:

**Կոնվենցիայի նպատակն է հասնել.**

ա/ կայուն զարգացմանը

բ/ չքավորության վերացմանը

գ/ երաշտի հետևանքների մեղմացմանը

դ/ միջազգային համագործակցության ամրապնդմանը

զ/ միջկառավարական կազմակերպությունների հետ համագործակցությանը

է/ ֆինանսական մեխանիզմների և համաձայնագրերի օգտագործմանը

թ/ գերակայությունների հաստատմանը

ժ/ անապատացման հիմքում ընկած պատճառների վերացմանը

ժա/ տեղական բնակչության իրազեկության ապահովմանը

ժբ/օրենսդրության ուժեղացման միջոցով` բարենպաստ մթնոլորտի ստեղծմանը:

Հայաստանը պայմանավորված լինելով իր **աշխարհակլիմայական** պայմաններով և դրան գումարած տնտեսության անցումային փուլում գտնվելը անապատացման տեսանկյունից հանդիսանում է **առանձնապես խոցելի** երկիր:

Այն բնորոշվում է հողային ռեսուրսների **դեգրադացմամբ**, կենսաբազմազանության ու կենսապաշարների **աղքատացմամբ** և որպես հետևանք բնակչության սոցիալական վիճակի **վատթարացմամբ:** Այդ մասին է վկայում նաև այն փաստը, որ **Անդրկովկասը** հիշատակված է Կոնվենցիայի տեքստում, որպես անապատացման երևույթներով **վնասվող** տարածք:

Հանրապետության համար անապատացման դեմ պայքարը դարձել է ռազմավարական նշանակության հիմնախնդիր, իսկ անապատացման հետևանքների մեղմացումը և կանխարգելումը երկրի կայուն զարգացման երաշխիքներից մեկն է:

**Կոնվենցիայով ՀՀ ստանձնած հիմնական պարտավորություններն են.**

1. **մշակել ռազմավարություններ ուղղված անապատացման դեմ պայքարի և երաշտի հետևանքների մեղմացմանը (Հոդված 5),**
2. **մշակել և իրականացնել գործողությունների ազգային ծրագրեր (Հոդված 9) (այսուհետ ԳԱԾ): ԳԱԾ-ը՝ հանդիսանում է Կոնվենցիայի <<հիմքերից>> մեկը,**
3. **զեկույցներ** (ազգային զեկույց/տեղեկատվության) **ներկայացնել** երկրում **Կոնվենցիայի իրականացման** ուղղությամբ (կատարված քայլերի մասին), որի ձևաչափը և ներկայացման ժամկետն որոշում է Կոնվենցիայի Կողմերի Կոնֆերանսը **(Հոդված 26),**
4. **Կոնվենցիայի հիմնական բյուջե փոխանցել տարեկան անդամավճար (յուրաքանչյուր երկրի համար հաշվարկվում է առանձին):**

**Գործողությունների ազգային ծրագրեր.**

* 28.03.2002թ. ՀՀ կառավարության N13 արձանագրային որոշմամբ հավանության է արժանացել <<**Հայաստանում անապատացման դեմ պայքարի գործողությունների ազգային ծրագիրը>>:**
* 27.05.2015թ. ՀՀ կառավարության N 23 արձանագրային որոշմամբ հավանության է արժանացել <<**Հայաստանի Հանրապետությունում անապատացման դեմ պայքարի ռազմավարությունը և գործողությունների ազգային ծրագիրը**>>:

 27.05.2015թ. մշակված գործողությունների ազգային **ծրագրի հիմք է** հանդիսացել ՄԱԿ-ի <<Անապատացման դեմ պայքարի>> կոնվենցիայի Կողմ երկրների 2007թ. 8-րդ Կոնֆերանսում ընդունված **անապատացման դեմ պայքարի** **10-ամյա ռազմավարական ծրագիրը (2008-20018թթ)**:

**2015թ.** գ**ործողությունների ազգային ծրագրի հիմնական գերակայություններն են.**

**ա.** անապատացման հիմնախնդիրներին առնչվող **օրենսդրության** կատարելագործում.

**բ. հողերի** **կառավարման** արդյունավետության բարձրացում.

**գ.** անապատացման հիմնախնդիրների և դրանց լուծման վերաբերյալ **հասարակության իրազեկության** բարձրացում.

**դ.** **համատեղ գործողություններ** Ռիո-յի Կոնվենցիաների շրջանակներում և միջազգային համագործակցություն:

**Գործողությունների ազգային ծրագրի համաձայն Հայաստանում անապատացման ենթարկվող հողերը կազմում են մոտ 43 %:**

****

**Հողերի դեգրադացիան Հայաստանում կազմում է մոտ 80%:**

****

**Ազգային զեկույցներ.**

2000թ., 2002թ., 2006թ., 2010թ. 2012թ. 2014թ. և 2018թ. Հայաստանի Հանրապետությունը Կոնվենցիայի քարտուղարություն է ներկայացրել <<Հայաստանում ՄԱԿ-ի <<Անապատացման դեմ պայքարի>> Կոնվենցիայի իրականացման մասին>> ազգային զեկույց (ըստ ձևաչափի և ժամկետի):

 2007թ. Մադրիդում (Իսպանիա) Կողմերի կոնֆերանսի կողմից ընդունվեց անապատացման դեմ պայքարի <<**10-ամյա ռազմավարությունը** և **Կոնվենցիայի իրականացման ուժեղացման** 2008-2018թթ. համար **գործունեության շրջանակները** (10-ամյա ռազմավարություն>>)>> 3/COP.8 որոշում.

2009թ. ՄԱԿ-ի <<Անապատացման դեմ պայքարի>> Կոնվենցիայի քարտուղարության և այլ մարմինների կողմից մշակվեց **Կոնվենցիայի իրականացման** **<<Արդյունավետության ակնարկի և իրականացման գնահատման համակարգ>>** **(PRAIS):**

2010թ. սկսած զեկույցները ներկայացվում են **PRAIS** պորտալի միջոցով: 2010թ. և 2012թ. այն կոչվել է PRAIS 1, իսկ 2014թ.՝ PRAIS 2:

2017թ. Օրդոսում (Չինաստան) Կողմերի կոնֆերանսի կողմից ընդունվեց ՄԱԿ-ի <<Անապատացման դեմ պայքարի>> Կոնվենցիայի **շրջանակային ռազմավարությունը** **2018-2030 թթ. համար**:

Նոր ռազմավարության 5 ռազմավարական նպատակներն են.

1.Բարելավել **խախտված էկոհամակարգերի** վիճակը, պայքարել անապատացման/հողերի դեգրադացիայի դեմ, նպաստել հողային ռեսուրսների կայուն կառավարմանը և հասնել հողերի դեգրադացման չեզոք վիճակին:

2. Բարելավել դեգրադացված տարածքների (ազդեցությանը ենթարկված) **բնակչության կյանքի պայմանները**:

3. Նվազեցնել **երաշտի հետևանքները**, հարմարվել դրանց և ազդել այդ հետևանքների վրա՝ բարձրացնելով **բնակչության խոցելի խմբերի** և **էկոհամակարգերի կայունությունը**:

4. Կոնվենցիայի **իրականացման արդյունավետության հաշվին** համաշխարհային մակարդակով **ապահովել էկոլոգիական օգուտները**:

5. **Մոբիլիզացնել** հիմնական և լրացուցիչ **ֆինանսական և այլ ռեսուրսները** Կոնվենցիայի իրականացման համար՝ ստեղծելով արդյունավետ գործընկերային հարաբերություններ համաշխարհային և ազգային մակարդակներում:

**PRAIS 3-ը** մշակվեց 2018թ., որտեղ ներկայացվող տեղեկատվության հիմքում ընկած են նշված 5 ռազմավարական նպատակները:

2018թ. մշակվեց և սահմանված կարգով ներկայացվեց <<Հայաստանում <<ՄԱԿ-ի անապատացման դեմ պայքարի>> կոնվենցիայի իրականացման մասին **7-րդ ազգային** զեկույց>>-ը (տեղադրված է <https://prais.unccd.int/unccd/reports> կայքում):

7-րդ ազգային զեկույցում ներկայացված է, որ ըստ ազգային տվյալների՝ դեգրադացված հողերի մասնաբաժինը ցամաքի ընդհանուր տարածքի նկատմամբ (առանց ներքին ջրամբարների) 2006-2015թթ. համար կազմում է **1.67%** (կամ ամբողջ հանրապետությունում 472,5 կմ2): Իսկ գլոբալ տվյալների համաձայն՝ դեգրադացված հողերի մասնաբաժինը ցամաքի ընդհանուր տարածքի նկատմամբ (առանց ներքին ջրամբարների) 2000-2015թթ. կազմում է **2.67%։**

Հայաստանի բոլոր բնական գոտիներում նկատվում է **հողի բերրիության նվազում** և էրոզիոն գործընթացների ակտիվացում։ Սա բացատրվում է **մարդածին և բնածին** գործոնների ազդեցությամբ: Հատկապես խոցելի են կիսաանապատային, չոր տափաստանային, տափաստանային և անտառային գոտիները, որտեղ մարդածին գործոնի ազդեցությունը բնածին գործոնի հետ համատեղ մեծացնում է հողերի էրոզիայի աստիճանը:

**Հողերի չեզոք** **դեգրադացիայի** ընդհանուր ազգային նպատակին հասնելու համար առաջարկվել են հետևյալ հիմնական խնդիրները և դրանց լուծման ուղիները.

1. Ներկայումս բոլոր գյուղատնտեսական հողերի շուրջ 2/3-ը դեգրադացված է տարբեր աստիճանի։ Պետք է դադարեցնել/կանխարգելել գյուղատնտեսական հողերի դեգրադացիան և **անցնել** **ագրոէկոլոգիայի** **սկզբունքներին** (կոնսերվացիա + ժամանակակից <<օրգանական>> տեխնոլոգիա)։

2**. Անտառապատել** բոլոր դեգրադացված հողերի շուրջ **2/3-ը:** **<<Հայաստանի անտառային ծրագրի>>** համաձայն, նախատեսվում է մինչև հարյուրամյակի վերջ անտառային տարածքներն ավելացնել մինչև երկրի ընդհանուր տարածքի **20,1%:**

3. Կանխարգելել անտառների կրճատման գործընթացները և **բարելավել անտառային տնտեսության կառավարումը** հանրապետության ողջ տարածքում:

4. Կանխարգելել գերարածեցումը արոտավայրերում, **բարելավել արոտավայրերի կառավարումը** հանրապետության ողջ տարածքում։

**Կայուն զարգացում**

2015թ. սեպտեմբերին (25-27) ՄԱԿ-ի գագաթաժողովին ՄԱԿ-ի անդամ պետություններն ընդունեցին **կայուն զարգացման Օրակարգը**, որի **հիմքում ընկած են կայուն զարգացման նպատակները**, ինչն էլ նախատեսված է իրականացնել մինչև **2030 թվականը:**

Կայուն զարգացման նպատակներն են՝ **17-ը, իսկ թիրախները՝ 169-ը:**

**Նպատակ 15՝** **ցամաքային էկոհամակարգերի** պահպանություն, վերականգնում և կայուն օգտագործման խթանում, **անտառների** կայուն կառավարում, պայքար **անապատացման** դեմ, **հողերի** **դեգրադացիայի** գործընթացի դադարեցում ու հետ շրջում և **կենսաբազմազանության կորստի** դադարեցում:

**Թիրախ 15.3՝** մինչև 2030 թվականը անապատացման դեմ պայքար և դեգրադացված հողերի վերականգնում՝ ձգտելով աշխարհում **հասնելու հողերի չեզոք դեգրադացիայի**:

Ըստ ՄԱԿ-ի <<Անապատացման դեմ պայքարի>> կոնվենցիայի կողմերի կոնֆերանսի **3/COP.12 որոշման** <<**Հողերի չեզոք դեգրադացիան** **վիճակ է**, **երբ** **հողային ռեսուրսների որակը և քանակը**, ինչը անհրաժեշտ է էկոհամակարգային ֆունկցիաների և ծառայությունների ապահովմանը և պարենային անվտանգության բարձրացմանը, **մնում է կայուն կամ աճում** ըստ սահմանված ժամանակային և տարածական մասշտաբների և էկոհամակարգերի>>:

**Տարիներ շարունակ հողերն անտեսվել են որպես կայուն զարգացման բաղադրիչ:**

2015թ. կայուն զարգացման նպատակների մեջ թերևս չկա ավելի **բազմակողմանի նպատակ՝ քան հողերը**, քանի որ հողային ռեսուրսներն առնչվում են յուրաքանչյուրի հետ: Սկսած սննդից, որը մենք ուտում ենք, հագուստից՝ ինչը մենք հագնում ենք, վերջացրած տներով, որտեղ մենք ապրում ենք՝ այդ ամենը բխում է հողային ռեսուրսներից:

**Ծրագրեր**

###### **1**. 2015թ. ՀՀ բնապահպանության նախարարության կողմից իրականացվել է <<Դեպի հողերի չեզոք դեգրադացիայի հասնելը. գաղափարը Հայաստանում գործնականում կիրառելի դարձնելու մասին>> պիլոտային ծրագիրը: Ծրագրին մասնակցեցին աշխարհի 14 երկրներ (Ալժիր, Հայաստան, Բելառուս, Բուտան, Չադ, Չիլի, Կոստա-Ռիկա, Էֆիյոպիա, Գռենադա, Ինդոնեզիա, Իտալիա, Նամիբիա, Սենեգալ, Թուրքիա):

Արդյունքում հնարավոր եղավ գնահատել հողերի չեզոք դեգրադացիայի հասնելու հնարավորությունը Հայաստանում, մասնավորապես ազգային կամավոր թիրախների որոշման համար:

Բացի այդ ՄԱԿ-ի <<Անապատացման դեմ պայքարի>> կոնվենցիայի կողմերի կոնֆերանսի 22/COP.11 որոշման համապատասխան իրականացվեց **առաջընթացի ցուցանիշների** չափման թեստավորում և տվյալների ձեռքբերման հնարավոր աղբյուրների որոշումը:

**Առաջընթացի ցուցանիշներն են.**

* **<<ցամաքային տարածքի ծածկույթի փոփոխման միտումները>>,**
* <<հողերի արտադրողականության (բերրիության) կամ հողօգտագործման փոփոխման միտումները>>,
* հողում և հողի վրա <<ածխածնի քանակի փոփոխման միտումները>>:

###### Արդյունքները զեկուցվեցին ՄԱԿ-ի <<Անապատացման դեմ պայքարի>> Կոնվենցիայի կողմերի **12-րդ նստաշրջանին** (2015թ.) և որոշվեց ընդլայնել պիլոտային ծրագրի իրականացումը նաև այլ երկրներում (2016թ.): Ներկայումս ներրգրավվել են մոտ 110 երկիր:

**2.** ՄԱԿ-ի <<Անապատացման դեմ պայքարի>> կոնվենցիայի քարտուղարության աջակցությամբ և **Կորեայի Հանրապետության** ֆինանսավորմամբ 2018 թվականի օգոստոսին Հայաստանում մեկնարկել է **<<Արարատյան հարթավայրի հողերի չեզոք դեգրադացիայի գաղափարի իրականացում**>> պիլոտային ծրագիրը, որը մշակվել է ՀՀ բնապահպանության նախարարության նախաձեռնությամբ: Ծրագիրը իրականացվում է Արարատի մարզի **Նարեկ** համայնքում: Ծրագիրն ունի **3** բաղադրիչ՝ **կաթիլային ոռոգում, բիոհումուսի կիրառում և դաշտապաշտպան անտառաշերտի հիմնում**: Ծրագիրն իրականացվելու է **2018-2020թթ**: Համայնքը նույնպես մասնակցում է նախագծի ֆինանսավորմանը։

**3.** <<Հանրապետության հատուկ պահպանվող բնական տարածքներին հարող **էկոհամակարգերի և համայնքների** **հարմարվողականության** ունակության բարձրացում>>, ծրագրով նախատեսվում է **բնակչության կենսամակարդակի** բարձրացման հաշվին **նպաստել** էկոհամակարգերի և դրանց բաղադրիչների վրա կլիմայի փոփոխության **բացասական ազդեցության** նվազեցմանը, ինչպես նաև նվազեցնել մարդածին ճնշումը բնության հատուկ պահպանվող տարածքների վրա: Ծրագիրը կիրականացվի **2019-2022** թվականներին, արժեքը կազմում է **2 506 000 ԱՄՆ** դոլար: Փորձնական տարածքներն են 1) <<Դիլիջան>> ազգային պարկին հարակից համայնքները և 2) <<Խոսրովի անտառ>> պետական արգելոցին հարակից համայնքները: Դոնոր, ՄԱԿ-ի Կլիմայի փոփոխության շրջանակային կոնվենցիայի **ադապտացիոն ֆոնդ**, որի հետ նախագիծը արդեն համաձայնեցված է:

**4.**<<**Արթիկ քաղաքի մոտակայքում գտնվող փակված քարհանքերի թափոնների և հեղեղումների կառավարում>**>, որով նախատեսվում է **վերականգնել փակված քարհանքի դեգրադացված լանդշաֆտները** և կանխել Արթիկ քաղաքի հարակից տարածքների **հեղեղումները**: Նախագիծը կիրականացվի 2019-2022 թվականներին, որի արժեքը կկազմի **1 435 000 ԱՄՆ** դոլար: Դոնոր, ՄԱԿ-ի Կլիմայի փոփոխության շրջանակային կոնվենցիայի **ադապտացիոն ֆոնդ**, որի հետ նախագիծը արդեն համաձայնեցված է:

**Օրենսդրություն**

2018 թվականի հունիսի 13-ին Ազգային ժողովի կողմից ընդունվեց Հայաստանի Հանրապետության Հողային օրենսգրքում լրացումներ կատարելու մասին Հայաստանի Հանրապետության օրենքը, ինչը նախատեսված էր 2015թ. մայիսի 27-ի **«**Հայաստանի Հանրապետությունում անապատացման դեմ պայքարի ռազմավարությանը և գործողությունների ազգային ծրագրին հավանություն տալու մասին**»** ՀՀ կառավարության N 23 արձանագրային որոշմամբ:

**Հայաստանի Հանրապետության հողային օրենսգրքում լրացում կատարելու մասին** օրենքով սահմանվել է ցամաքային տարածքի ծածկույթի հասկացությունը՝ **դա երկրի մակերևույթի դիտարկելի կենսաֆիզիկական ծածկույթն է:**

Ցամաքային տարածքի ծածկույթը բաժանվել է 6 դասի.

1) մշակովի հողեր,

2) մարգագետիններ,

3) ծառածածկ տարածքներ,

4) թփուտապատ տարածքներ,

5) ջրածածկ տարածքներ,

6) բուսականությունից զուրկ տարածքներ:

Օրենքով սահմանված է, որ ցամաքային տարածքի ծածկույթի դասակարգման կարգը հաստատում է Հայաստանի Հանրապետության կառավարությունը:

Համաձայն ՄԱԿ-ի <<Անապատացման դեմ պայքարի>> կոնվենցիայի կողմերի կոնֆերանսի 22/COP.11 որոշման **<<ցամաքային տարածքի ծածկույթի փոփոխման միտումները>>** հանդիսանում է **առաջընթացի** **առաջնային ցուցանիշ**:

**2019թ. ապրիլի 11-ին** Կառավարության կողմից հաստատվեց <<Հայաստանի Հանրապետության ցամաքային տարածքի ծածկույթի դասակարգման կարգը հաստատելու մասին>> ՀՀ Կառավարության որոշմումը:

**Որոշմամբ նախատեսվում է համայնքի մակարդակով ունենալ ց**ամաքային տարածքի ծածկույթի վերաբերյալ տվյալներ ըստ տարիների։

Որոշմամբ **կապահովվի.**

* ցամաքային տարածքի ծածկույթի **դասերի փոփոխության** միտումների (տենդենցների) **վերլուծությունը,** ինչը անհրաժեշտ է համայնքի, մարզի և հանրապետության մակարդակով **հողերի վրա** բնական ու մարդածին ազդեցությունների հետևանքով տեղի ունեցած փոփոխությունների իրական վիճակի բացահայտումը,
* **տեղեկատվության** հավաքման **կազմակերպումը,**
* ստացված տվյալների հիման վրա **տեղեկատվական բազայի** ստեղծումը,
* բացահայտել **թեժ կետերը**՝ համապատասխան միջոցառումներ ձեռնարկելու նպատակով,

Որոշումը **կնպաստի** հողային ռեսուրսների կայուն օգտագործմանը: